पत्नी की हत्या के बाद शव के 17 टुकड़े करने वाले पति को आजीवन कारावास
भास्कर संवाददाता| श्रीगंगानगर.
करीबदोसाल पहले प्रेमनगर में अपनी प|ी की हत्या के बाद शव के 17 टुकड़े करने के चर्चित मामले में दोषी पति को आजीवन कारावास की सजा सुनाई गई है। यह निर्णय विशिष्ट न्यायालय महिला उत्पीड़न एवं दहेज प्रकरण के न्यायाधीश महेश पुनेठा की अदालत ने बुधवार को सुनाया। निर्णय सुनाने के बाद दोषी को वापस जेल भेज दिया। आरोपी गिरफ्तारी के बाद से न्यायिक अभिरक्षा में था।
विशिष्ट लोक अभियोजक सुनीता कपूर ने बताया कि सेतिया कॉलोनी निवासी कृष्णकुमार उर्फ महावीर प्रसाद पुत्र खुशीराम अग्रवाल ने अपनी प|ी नीलम की हत्या कर दी थी। इसके बाद शव को ठिकाने लगाने के लिए उसके टुकड़े कर दिए। इस मामले में कोतवाली पुलिस ने मुकदमा दर्ज कर महावीर को गिरफ्तार कर लिया। अदालत में सुनवाई के दौरान आरोपी पर हत्या के बाद साक्ष्य मिटाने के आरोप साबित हो गए। इस पर अदालत ने महावीर को प|ी की हत्या के आरोप में आजीवन कारावास और 10 हजार रुपए जुर्माने की सजा सुनाई। वहीं हत्या के बाद साक्ष्य मिटाने के आरोप में एक साल कारावास और एक हजार रुपए जुर्माने की सजा सुनाई है। जुर्माना अदा नहीं करने पर क्रमश: 6 माह एक माह का अतिरिक्त कारावास भुगतना होगा।
हत्या के बाद बच्चों के साथ सिनेमा गया और जन्मदिन मनाया, बोला- मां मायके गई है
hin_Deva san_Deva hin_Deva hin_Deva hin_Deva